Կենտրոնը Հայքի հրապարակն է, որտեղ գտնվում են քաղաքի, նաև Լոռվա մարզի տեղական կառավարման մարմինները: Այստեղ է նաև Վանաձորի խորհրդանիշը՝ «Գուգարք» հյուրանոցի շենքը: Այս հրապարակում ամեն ինչ հաշվարկված է՝ կա բնական եղևնի, որը, տեղացիների խոսքերով, Ամանորին ստանձնում է քաղաքի տոնածառի «պաշտոնը»: Բեմ կա, որը նախատեսված է քաղաքի բացօթյա միջոցառումների համար: Ինչպես նաև ինձ նման մոլի երաժշտասերների համար, որոնք պարզապես սիրում են բարձրաձայն երգել ցանկացած բեմի վրա: